Σε εξέλιξη βρίσκεται από νωρίς το πρωί, γιγαντιαία επιχείρηση της αστυνομίας στο Hot Spot της Μόριας , προκειμένου να συλληφθούν μετανάστες , για τους οποίους έχει βγει απορριπτική, οριστική και αμετάκλητη απόφαση μη χορήγησης πολιτικού ασύλου και θα πρέπει να επαναπροωθηθούν στην Τουρκία .

Συγκεκριμένα, όπως αναφέρει το lesvosnews.gr, η αστυνομία κατέστρωσε ένα σχέδιο και έπιασε στον ύπνο τους μετανάστες στη Μόρια, καθώς σε προηγούμενες ανάλογες επιχειρήσεις οι μετανάστες ξεσηκώνονταν και δημιουργούσαν εκτεταμένες ζημιές.

Αφού πρώτα περικύκλωσαν ολόκληρο τον περιβάλλοντα χώρο, μέσα στο Hot Spot εισχώρησε μεγάλη αστυνομική δύναμη και ομάδες αστυνομικών με ανά χείρας τις αποφάσεις, χτυπούσαν την πόρτα τον κοντέινερ για να προχωρήσουν στις συλλήψεις.

Στην επιχείρηση της αστυνομίας συμμετέχουν περισσότεροι από 350 αστυνομικοί, ενώ προληπτικά βρίσκονται στο Hot Spot της Μόριας μεγάλη δύναμη της Πυροσβεστικής Υπηρεσίας καθώς και ασθενοφόρα του ΕΚΑΒ για κάθε ενδεχόμενο.

Πηγή φωτογραφίας lesvosnews.gr)